**JAVASLAT** az Ovi-Sport Programra vonatkozó önkormányzati előterjesztés és határozathozatal tartalmi elemeire:

Az Önkormányzat elfogadja az Ovi-Sport Közhasznú Alapítvány (a továbbiakban: Alapítvány) támogatására vonatkozó előterjesztést és kötelezettséget vállal arra, hogy az Alapítvánnyal a pályázat pozitív elbírálásáról szóló értesítést követő 60 napon belül támogatási szerződést köt.

Az Önkormányzat az Alapítvány rendelkezésére bocsátja a kijelölt óvodák pontos nevét, címét, helyrajzi számot, valamint a földhivatali nyilvántartási lap másolatát, közmű nyilatkozatot tesz, és gondoskodik az igazolás beszerzéséről, hogy a pálya kialakítás nem építési engedély köteles.

Az Önkormányzat megismerte, támogatja és az Alapítvánnyal együttműködve megvalósítja az Alapítvány kizárólagos rendelkezési körébe tartozó Ovi-Sport Programot.

Az Önkormányzat a Program megvalósításához az Alapítványon keresztül önrészt (fejlesztési támogatást) biztosít. Az önrész (fejlesztési támogatás) megközelítőleg bruttó 4.500.000 Ft, azaz négymillió-ötszázezer forint/Program/óvoda támogatási összeget jelent. A pontos összeg a Program befejezését követően, az Alapítvány által készített elszámolásban kerül meghatározásra, melyet az önkormányzat ellenőrzés után elfogad.